cyanic-selkie/wikianc huggingface dataset:
Frölunda HC
Gjennom årene har Frölunda spilt i grønne eller hvite trøyer. I forbindelse med at de begynte å kalle seg Frölunda indianere, byttet de til å spille i røde skjorter hjemme og hvite borte. I sesongene 2007/2008 og 2008/2009 spilte laget i røde trøyer hjemme på lørdager og høytider og i grønne trøyer hjemme på hverdager. Fra og med sesongen 2009/2010 vil indianerne igjen spille med bare røde skjorter hjemme. Frölunda ble kåret til Europas beste lag både 2017 og 2019, og trener Roger Rönnberg ble kåret til leder for European Hockey Clubs.
Klubben er blitt svenske mestere i ishockey; i 1965, 2003, 2005, 2016 og 2019.
Laget vant i 2016, 2017 og i 2019 Champions Hockey League.
Nina (andre betydninger)
Nina har flere betydninger:
Kjell Vidars
Kjell Vidars (etablert 1970 på Hadeland) er et norsk danseband, kjent som et av de bestselgende (over 600 000 solgte) med et titall utgivelser.
Det ble etablert av gitarist Kjell Bjørklund og bassist Ole Vidar Lien, med tillegg av pianist Arne Støen, trommeslager Øystein Hvalby og gitarist Øyvind Lysenstøen. Alle sang. Etter en debutplate som hyllet Gluntan, ga de ut juleplater og slikt, med flere nasjonale hits fra Norsktoppen og Europatoppen, som Rune Walleboms komposisjonPer Ugle, melodiene Hei, vi er tilbake (skrevet av Benny Borg), Jeg har en bingosal som nabo, Skateboard, Arven, En favn med røde roser og Guitar Boogie (1977). Av andre medlemmer nevnes Jan Tore Iversen (for Hvalby, 1979), samt Terje Eriksen og Asbjørn Furulund (for Støen og Lysenstøen, 1982). Pianist Øyvind Myhre kom med i 1992. Etter et lengre avbrekk (siden 1994) spilte de igjen i 2006, blant annet med Kate Gulbrandsen.
Fristaten Mecklenburg-Schwerin
Fristaten Mecklenburg-Schwerin  (tysk: Freistaat Mecklenburg-Schwerin ) var en tysk stat i Weimarrepublikken (1918–1933), en periode i mellomkrigstiden da Tyskland hadde en skjør demokratisk forfatning, og i likhet med i dag var organisert som en forbundsstat. Fristaten oppstod i 1918 kjølvannet av novemberrevolusjonen, og var etterfølgeren til storhertugdømmet Mecklenburg-Schwerin. Den opphørte de facto å eksistere i 1933 under nasjonalsosialismens maktovertagelse, men eksisterte formelt inntil den 9. juli 1945.
Fristaten Mecklenburg-Schwerin grenset i øst mot den prøyssiske provinsen Pommern og Fristaten Mecklenburg-Strelitz, i sør mot provinsen Brandenburg og i vest mot provinsen Hannover, Fristaten Oldenburg og provinsen Schleswig-Holstein.
Fristaten Mecklenburg-Schwerin ble den 9. juli 1945 slått sammen med Fristaten Mecklenburg-Strelitz til Mecklenburg-Vorpommern.
Assisi
Assisi (fra latin: Asisium) er en italiensk by og kommune i fjellene i provinsen Perugia i regionen Umbria på den venstre flanken av fjellet Monte Subasio. I henhold til folketellingen hadde byen en befolkningen 27 721 innbyggere i 2012, beregnet til 28 352 innbyggere for 2017.
Assisi er generelt kjent som fødestedet til den latinske poeten Propertius, født i tiden 50-45 f.Kr. Det er også fødestedet til den hellige Frans (født som Giovanni di Pietro di Bernardone), som grunnla den katolske munkeordenen fransiskanerne i byen i 1208. Byen er også kjent for den hellige Klara (født Chiara Offreduccio) som grunnla nonneordenen fattigsøstrene som senere ble til klarissene etter hennes død i 1253. Den hellige Gabriele Possenti på midten av 1800-tallet var også født i byen.
Assisi har en lang kunsttradisjon gjennom århundrene og har en rekke velkjente kunstverker i byen. Den har også et rikt antall kirker. I 2000 har UNESCO kollektivt listet de fransiskanske bygningene i Assisi som en del av verdensarven. Begrunnelsen er blant annet at «dets mesterverk fra middelalderen, slik som Basilica di San Francesco og malerier av Cimabue, Pietro Lorenzetti og Giotto har gjort Assisi til et fundamentalt referansepunkt for utviklingen av italiensk og europeisk kunst og arkitektur.»
Assisi ble rammet av to ødeleggende jordskjelv som rystet Umbria 26. september 1997. Jordskjelvene kom i rask rekkefølge og ble registrert med 5,7 og 6,0 på styrke. Mange eldgamle bygninger fikk omfattende skader.
Mens en gruppe spesialister inspiserte skadene på Basilica di San Francesco, rystet et etterskjelv stedet og forårsaket at kuppelen kolapset. To fransiskanerbrødre som var blant gruppen og to av spesialistene ble drept. Kirken ble stengt i to år for restaurering, mange av de andre bygningene tok det ennå lengre tid å få gjenoppbygget og restaurert.
Frans og fransiskanerkloster
Frans av Assisi ble født her i 1182 og ligger begravd i en monumental basilika (1228—1252). Kirken er bygd i gotikk og har freskomalerier, blant annet av Giotto. Over Frans' fødested ligger fransiskanernes kloster med kirken Chiesa Nuova, et kjent pilegrims- og turiststed og et sentrum for økumenikk. Et jordskjelv i 1997 påførte kirken betydelige skader, men er delvis restaurert. En del takmalerier er ødelagte.
Rocca Maggiore
Over byen kneiser festningen Rocca Maggiore. Dagen festning er fra 1367. En tidligere festning ble delvis revet av den rasende befolkningen i 1189 og mange rike og adelige familier flyktet til Perugia.
Byen er omsluttet av en romersk bymur, men spredde seg utenfor denne allerede i 1200-tallet, og muren ble forsterket og utvidet.
Ca. 4 km ovenfor byen ligger fjellhulene i Carceri hvor Frans og fransiskanerbrødrene trakk seg tilbake i stillhet.
Helgener
Assisi var hjemsted for flere helgener, blant disse var:
Boeckøya
Boeckøya er ei øy som utgjør en del av Svalbard. Øya ligger rett nord for Nordaustlandet. Den er en del av Orvin Land og inngår i Nordaust-Svalbard naturreservat.
Arealet av øya er om lag 0,2 km².
Brandon DiCamillo
Brandon Ralph «Dico» DiCamillo (født 15. november 1976 i West Chester i Pennsylvania) er en amerikansk skuespiller og stuntmann. Han er kjent igjennom TV-seriene CKY, Jackass og Viva La Bam. Han spilte Falcon Falcone og flere andre i Bam Margera's film Haggard.
DiCamillo er oppfinneren av ideèn om «shopping-carts», hvor de tok handlevogner å kjørte på parkeringsplasser og krasjet i fortauskanter eller noe lignende så de fløy inn i busker osv.
DiCamillo er en aktiv «gamer» og har flyskrekk, på Viva La Bam klager han konstant over at gjengens turer forstyrrer spillingen hans. En gang nektet han å dra til Mexico med gjengen fordi: «All the video games there suck. What am I going to play, Utre Combat? Street Fight Grande?». Han hater å fly og liker egentlig ikke å forlate huset sitt engang, sier Bam Margera.
Liechtenstein under Sommer-OL 1976
Liechtenstein under Sommer-OL 1976. Seks sportsutøvere, fire menn og to kvinner fra Liechtenstein deltok i to sporter, judo og friidrett under Sommer-OL 1976 i Montréal. Det var åttende gangen Liechtenstein deltok i et sommer-OL, de vant ikke noen medaljer.
Ina (elv)
Ina er ei elv nordvest i Polen og ei sideelv til Oder.
Elva har sitt utspring ved Inskosjøen (polsk jezioro Ińsko) og renner gjennom flere mindre vann. Elva munner ut i Oder ved byen Police. Den har en lengde på 126 kilometer og et nedslagsfelt på 2,151 kvadratkilometer.
De største byene langs Ina er:
Norges kokkelandslag
Norges kokkelandslag ble etablert i 1979 og består av norske kokker. De utpekes av Norske Kokkers Landsforening og en av oppgavene er å representere Norge i Kokke-OL hvert fjerde år, samt i de jevnlig arrangerte verdensmesterskapene. De norske kokkelandslagene består av tre lag, senior, junior og Community Catering.
Konkurransehistorikk
Det var Edgar Ludl på 1980-tallet og Harald Osa på 1990-tallet som ledet an. Under ledelse av Sven Erik Renaa ble Norge beste nasjon i VM (Luxembourg, 2006), beste nasjon i varm mat (Chicago, 2007) og vinner av det seneste OL (Erfurt, 2008).
Laget ligger i trening ett år før viktige konkurranser, som til OL i 1988 da laget besto av Harald Osa, Lars Erik Underthun, Hans Robert Bruun, Lars Barmen, Arne Brimi, Bent Stiansen, Siegfried Thallinger og Eyvind Hellstrøm.
I 2010 besto laget av Jostein Medhus (kaptein), Sven Erik Renaa (team manager), kokkene Alexander Berg, Espen Aunaas, Jan Robin Ektvedt, Ronny Kolvik, Ørjan Johannessen og Øyvind Novak. I tillegg har man commis Miriam Jenssen og Stian G. Iversen, samt Steffen Engelhard (rådgiver).
I 2020 vant Norge igjen gull i OL. For første gang ble OL arrangert på en annen plass enn Erfurt. Stuttgart var ny arrangørby, og den tradisjonelle kaldmaten med glasering var byttet ut med en Chef’s Table, der man man tilbereder en avsmakningsmeny til tolv personer. Konkurransen om varmmat til 110 personer ble avholdt som vanlig.
Kokkelandslaget 2020 besto av:
Chef´s Table:            Kjell Patrick Ørmen Johnsen(Kaptein i boksen), Tonje Torvanger, Kåre-André Hjartholm, Jan-Erik Hauge, Henrik Falkensten, Christoffer Lofnes, Aron Espeland.
Coach Gunnas Hvarnes.
Nett Records
Nett Records (etablert 1972, nedlagt 1976) var et norsk plateselskap for norske danseband og pop-musikere. Produsent for de fleste var musiker Leif Hemingsen som senere etablerte Snowflake Records (1977–1985).
Ma’anshan
Ma'anshan (kinesisk: 马鞍山; pinyin: Mǎ'ānshān) er en by på prefekturnivå i provinsen Anhui i det sentrale Kina. Befolkningen innen bygrensene anslås (2004) til 1 243 900.
Ma'anshan fikk status vy på prefekturnivå i 1956 og dets territorium bledramatisk forstørret i 2011 da byen ble tildelt yo fylker som tidligare hadde tilhørt Chaohu.
Administrative enheter
Byprefekturet Ma'anshan har jurisdiksjon over 3 distrikter (区 qū) og ett fylke (县 xiàn).
Næring
Hovednæringen i Maanshan er stålindustrien med konsernet "Magang" eller "Mastål" med over 100 000 ansatte. Hoveddelen av befolkningen i Maanshan er sysselsatt i stålindustrien. Byen ligger også strategisk plassert ved elven Chang Jiang og det forekommer en del handel og skipsindustri. Nylig har verftene forsynt den kinesiske marinen med 3 nye fregatter. Turisme er enda ikke spesielt utbredt, men nabobyen Nanjing trekker mange. Både kinesiske og utenlandske. Maanshan er omgitt av vakker natur med mye bambusvegetasjon. Befolkningen er ikke vant til utlendinger.
Samferdsel
Kinas riksvei 205 passerer gjennom området. Den begynner i Shanhaiguan i Hebei og ender opp sør i Shenzhen i provinsen Guangdong. Underveis er den innom blant annet Tangshan, Tianjin, Zibo, Huai'an, Nanjing, Wuhu, Sanming, Heyuan og Huizhou.
Kunståret 1433
Fødsler
seingotiske dekorative sensibilitet ||align=center|ca. 59-65 ||align=center|ca. 1495 ||
Referanser
1433 in art
Landhockey under Sommer-OL 1960
Landhockeyturneringen under Sommer-OL i Roma ble spilt mellom 26. august og 9. september på Stadio di Marmi og på den olympiske velodrome. I alt 16 nasjoner deltok i turneringen hvor Pakistan vant, de slo India i finalen.
Friedrich Vordemberge-Gildewart
Han var en av de første til å male utelukkende bilder i neoplastisk stil.
Liv og virke
Friedrich Vordemberge-Gildewart studerte arkitektur og senere interiør og skulptur ved kunsthøyskolen, og den tekniske høyskolen i Hannover (1919 -), etter først å ha gått i snekkerlære hos sin far.
Hans første kunstverk ble til i perioden 1919-1922. Disse var skulpturer, og ble fulgt opp med malerier fra 1923.
I 1924 startet han en studiegruppe: Gruppe K sammen med Hans Nitzschke, og slo seg sammen med kreftene rundt det avantgardistiske tidsskriftet Der Sturm i Berlin. Etter å ha møtt Theo van Doesburg, Oskar Schlemmer, Vasilij Kandinskij, Kurt Schwitters og Hans Arp, ble han medlem av De Stijl i 1925.
Sammen med Schwitters, Rudolf Jahns og Carl Buchheister dannet han 'Abstrakten Hannover'-gruppen i 1927. Gruppen var underavdeling av den internasjonale forening av ekspresjonister, futurister, kubister og konstruktivister''.
1932 ble Vordemberge-Gildewart med i kunstnergruppen 'Abstraction-Création'. Denne gruppen ble stiftet i Paris av Naum Gabo, Antoine Pevsner, Auguste Herbin, Theo van Doesburg und Georges Vantongerloo.
Vordemberge-Gildewart var deltaker i documenta 1 1955 og documenta II i 1959 i Kassel.
Brochøya
Brochøya er ei øy som utgjør en del av Svalbard. Øya ligger rett nord for Nordaustlandet, og 40 km sørøst for Karl XII-øya. Den er en del av Orvin Land og inngår i Nordaust-Svalbard naturreservat.
I øst ligger Foynøya. Arealet av øya er om lag 1,5 km².
Cédric Vasseur
Cédric Vasseur (født 18. august 1970 i Hazebrouck) er en tidligere profesjonell fransk landeveissyklist. Han bor i Lille med sin kone og en sønn.
Biografi
Vasseur ble profesjonell syklist for Novemail i 1995. Året etter byttet han lag til GAN, som fikk navnet Crédit Agricole året etter. Hans første profesjonelle seier er også hans mest berømte. Et brudd på 5. etappe i Tour de France 1997 gikk helt hjem etter 147 km. Han fikk da den gule ledertrøya og bar den i fem dager. Siden syklet han i 2000 og 2001 for US Postal, men da han ble satt ut av laget i Tour de France i 2001, byttet han til Cofidis, noe som ble mye omtalt i fransk presse.
Vasseur ble sett på som en allrounder som kunne gjøre det bra i en rekke ulike løp. Han har gjennomført alle vårklassikerne som Flandern rundt og Paris-Roubaix, og han har vunnet en etappe i etapperittet Dauphiné Libéré
Familie
Vasseur kommer fra en familie av syklister. Faren, Alain Vasseur deltok i Tour de France 1970, 1971 og 1974 og vant også en etappe etter et solobrudd, akkurat som sønnen.
Luxembourg under Sommer-OL 1976
Luxembourg under Sommer-OL 1976. Åtte sportsutøvere fra Luxembourg deltok i fire sporter under Sommer-OL 1976 i Montréal. Det var fjortende gangen Luxembourg var med i et sommer-OL, de vant ikke noen medalje.
TV 2 Humor
TV 2 Humor var en norsk reklamefinansiert TV-kanal som var i virksomhet fra 2015 til 2019. Kanalen var eid av TV 2 Gruppen, og ble etablert for å ta over sendefrekvensen til TV 2 Filmkanalen, som startet i 2006. TV 2 Humor var en 24-timers humororientert kanal som i hovedsak sendte serier.
Avvikling
Høsten 2019 vedtok TV 2 å avvikle kanalen fra og med 1. januar 2020. Sendeflaten skulle etter planen overføres til TV 2s øvrige kanaler og på strømmeplattformen TV 2 Play. Årsaken til nedleggelsen var at TV 2 generelt ønsket å oppdatere sin kanalprofil, samt at mediehuset anså at humor-kategorien egnet seg bedre for VOD enn for lineær-TV, spesielt i de yngste målgruppene.
Danielssenøya
Danielssenøya er ei øy som utgjør en del av Svalbard. Øya ligger rett nord for Nordaustlandet. Den er en del av Orvin Land og inngår i Nordaust-Svalbard naturreservat.
Monaco under Sommer-OL 1976
Monaco under Sommer-OL 1976. Åtte sportsutøvere fra Monaco deltok i Sommer-OL 1976 i Montréal. De vant ingen medaljer.
Jefferson av Pfeil og Klein-Ellguth
Grev Jefferson von Pfeil und Klein-Ellguth (født som Jefferson-Friedrich Volker Benjamin Graf von Pfeil und Klein-Ellguth den 12. juli 1967) er et medlem av Det danske kongehuset.
Han er sønn av grev Friedrich-August Rüdiger Albrecht von Pfeil und Klein-Ellguth av og Astrid Maria Andres. 6. juni 1998 giftet han seg med Alexandra av Sayn-Wittgenstein-Berleburg, dronning Margrethes kusine, og han ble dermed en del av kongehuset. Paret bodde i Paris der grev Jefferson var direktør for et kontor av banken «Sal. Oppenheim». I 2013 flyttet de til i Mainz.
Paret fikk to barn:
King for a Day… Fool for a Lifetime
King for a Day... Fool for a Lifetime er et musikkalbum fra gruppen Faith No More. Albumet ble utgitt i 1995, og er bandets femte studioalbum.
Jefferson av Pfeil og Klein-Ellguth
I mai 2017 annonserte paret at de tok ut skilsmisse
King for a Day… Fool for a Lifetime
I tillegg til den tradisjonelle Faith No More-lyden, har albumet også flere spor hvor genre blandes eller parodieres, fra den glatte soul-aktige jazz-funk-låta «Evidence» til vrengende heavy metal i «Cuckoo for Caca», sentimental countryrock i «Take This Bottle», og bossa nova i «Caralho Voador». Selv om albumet spriker mer enn forgjengeren, regner mange det som mindre eksperimentelt enn forløperen Angel Dust. King for a Day... Fool for a Lifetime har imidlertid gradvis begynt å bli en kultklassiker blant dedikerte Faith No More-fans.
Den første singelen var den punk-aktige låta «Digging the Grave». I USA solgte albumet nær 250,000 kopier, noe som lå langt under gruppens tidligere salgstall.
Albumet var det første uten gitarist Jim Martin, som fikk sparken i 1993. Han ble erstattet av Mike Pattons kollega fra Mr. Bungle, Trey Spruance. Han spilte gitar på albumet, men forlot bandet etter innspillingen. Dean Menta, som var bandets roadie under Angel Dust-turneen, tok over som gitarist under den påfølgende turneen.
Octavia den yngre
Octavia den yngre (født 69 f.Kr., død 11 f.Kr.), eller bare Octavia, var søsteren til Romas første keiser, Augustus.
King for a Day… Fool for a Lifetime
Turnéen ble forkortet i Europa, og interessen for bandet dalte. I Tyskland og Australia solgte albumet godt, men tallene lå fortsatt langt under Angel Dust, så gruppen gikk tilbake i studio for å jobbe med etterfølgeren.
Octavia den yngre
Hun var gift første gang med Gaius Claudius Marcellus den yngre (88 – 40 f.Kr.), som hun fikk tre barn med:
King for a Day… Fool for a Lifetime
Coveret ble designet av Eric Drooker.
Octavia den yngre
Senere ble hun gift med Marcus Antonius, som hun fikk to barn med:
Antonius forlot henne imidlertid til fordel for Kleopatra VII av Egypt, som han hadde hatt et forhold til og hadde to barn med. Antonius og Octavia ble skilt i 32 f.Kr.
Octavia fortsatte å ta seg av barna hun hadde med Antonius etter skilsmissen og etter hans selvmord.
Centro Santa Fe
Centro Santa Fe er et kjøpesenter i finansdistriktet Santa Fe sørvest i Mexico by. Det er det største kjøpesenteret i Latin-Amerika, med et areal på om lag 400 000 m² fordelt på seks etasjer. Det har til sammen rundt 500 butikklokaler. Senteret ble påbygd i 2012, noe som gjorde det omtrent dobbelt så stort som det var opprinnelig. Centro Santa Fe hadde i snitt 1,5 millioner besøkende per måned i 2012.
Kjøpesenteret har ankerbutikkene El Palacio de Hierro, Liverpool, Sanborns, Sears og Saks Fifth Avenue. Det har også en Cinemex-kino med 22 saler, en ishall, en bowlinghall og et Chedraui Select-supermarked.
UNPO
UNPO, forkortelse for Unrepresented Nations and Peoples Organization, Ikkerepresenterte nasjoner og folks organisasjon, opprettet den 11. februar 1991 i Haag i Nederland, er en internasjonal pro-demokratisk organisasjon. Dens hensikt er å lette stemmene til ikkerepresenterte og marginaliserte nasjoner og folk verden over. Teknisk sett er det ikke en ikke-statlig organisasjon (NGO) da en del av dens medlemmer er statlige eller statlige byråer fra ikke-anerkjente stater. Den er heller ikke underlagt FN. Dets medlemmer består av urfolk, minoriteter og ikke anerkjente eller okkuperte områder. Organisasjonen driver opplæring av hvordan å fremme sine saker mest effektivt. En del tidligere medlemmer som Armenia, Øst-Timor, Estland, Latvia, Georgia og Palau, har oppnådd full uavhengighet og blitt medlem av Forente nasjoner.
I april 2015 hadde UNPO 46 medlemmer. Hovedkvarteret befinner seg i Haag i Nederland, og generalsekretær siden 2003 er italieneren Marino Busdachin.
Kunståret 1434
Fødsler
seingotiske dekorative sensibilitet ||align=center|ca. 59-65 ||align=center|ca. 1495 ||
Referanser
1434 in art
Esmarkøya
Esmarkøya er ei øy som utgjør en del av Svalbard. Øya ligger rett nordøst for Nordaustlandet inntil kysten. Den er en del av Orvin Land og inngår i Nordaust-Svalbard naturreservat.
Skank (dans)
Skanking er en form for dans som blir praktisert innen reggae, ska, ska punk, ska-core, hardcore punk etch. Selv om det er flere variasjoner av dansen, kan den hovedsakelig beskrives ved at danseren setter det ene benet frem mens han løfter kneet, for så å gjenta bevegelsen med det andre benet for deretter å bevege begge føttene tilbake. Danseren holder albuene bøyd og knyter nevene. Den høyre hånden kommer fremover når det venstre benet er fremme og omvendt. Når hånden ikke er bøyd fremover beveges den tilbake til hoften. Armer og hender brukes naturligvis, men fokuset er først og fremst på benene. Dette tillater musikere å danse mens de bruker hendene til å holde instrumenter.
Dansen har sin opprinnelse på 1950- og 1960tallet i jamaicanske dansehaller der ska ble spilt. Britiske mods og skinheads på 60-tallet adopterte denne typen dansen og tilpasset dem. Denne dansen fikk et oppsving igjen på 70- og 80-tallet i 2 Tone-tiden og har blitt overtatt av enkelte innen hardcore punk subkulturen. Punkeversjonen av dansen innebærer å stikke armene ut til siden og slik dytte inn i andre som gjør det samme. Disse utslagene med armene mens man danser i sirkel er også vanlig i det som kalles "wreckin" innen psychobilly.
Skank (reggae)
Dagens skandale
Dagens skandale (originaltittel: Reckless) er et amerikansk romantisk musikaldrama fra 1935, regissert av Victor Fleming og produsert av Metro-Goldwyn-Mayer. I hovedrollene spiller Jean Harlow, William Powell og Franchot Tone. Filmen handler om en musikalstjerne som får karrieren sin truet etter at hennes ektemann begår selvmord. Manus er skrevet av P.J. Wolfson, basert på en historie skrevet av David O. Selznick.
Filmen ble ingen suksess, hverken blant kritikerne eller publikum, og tjente ikke inn produksjonskostnadene.
Handling
Musikalstjernene Mona Leslie (Jean Harlow) blir fengslet for uaktsom kjøring. Hennes gode venn, sportspromotøren og gambleren Ned Riley (William Powell), betaler kausjonen hennes for at hun skal kunne delta på et veldedig arrangement. Da hun kommer frem oppdager hun imidlertid at alle plassene er kjøpt av den velstående Robert Harrison jr. (Franchot Tone), lederen for, og det eneste medlemmet i, S.A.M.L. (Society for the Admiration of Mona Leslie). Robert og Mona innleder et forhold med samtykke fra Ned. Monas bestemor (May Robson) forteller Ned at dersom han forteller Mona hva han føler for henne kommer hun til å avslutte forholdet. Han bestemmer seg til slutt for å kjøpe en giftering til Mona.
Før han får informert henne om dette gifter Mona seg med Robert en kveld mens de er fulle. Neste dag er Mona svært fornøyd med avgjørelsen deres, men Robert blir deprimert når han tenker på hvordan familien og vennene sine kommer til å reagere. I tillegg var han allerede forlovet med barndomsvenninnen sin, Josephine Mercer (Rosalind Russell). Da Mona skal bli introdusert for Roberts familie og venner får hun en kjølig mottakelse av alle utenom Josephine. Robert har lyst til å flykte tilbake til New York, men Mona råder han til å bli i håp om at det skal løse seg.
Robert klarer imidlertid ikke å riste av seg følelsen at han har gjort en stor tabbe og dette blir forsterket da Josephine gifter seg. Han orker ikke tanken på henne sammen med en annen mann og drikker seg full. Da han forteller Jo hva han føler for henne og at han føler at han ble lurt til å gifte seg med Mona overhører Mona samtalen. Hun spør om Ned kan følge henne tilbake til hotellet. Robert følger etter og prøver å starte en krangel, men er for full. Mona og Ned legger han ned for at han skal sove, men da de forlater rommet hører de et skudd. De oppdager at Robert har begått selvmord. Både Mona og Ned blir tiltalt for mord, men blir frikjent. I folkets øyne var imidlertid Mona skyldig i å ha drevet Robert til å ta livet sitt.
Mona føder Roberts sønn og kommer dermed i videre konflikt med familien hans. Hun går med på å si fra seg arven på én million dollar dersom hun får beholde foreldreretten til barnet. Mona forsøker å fortsette karrieren sin, ettersom hun trenger penger til å forsørge barnet, men ingen seriøse aktører ønsker å ansette henne. I all hemmelighet finansierer Ned en forestilling for henne, men advokaten hans, som er bekymeret for at Ned risikerer å gå konkurs, informerer Mona om hva han har gjort. Hun tilbyr Ned å trekke seg, men dette nekter han å gå med på. På åpningskvelden er hennes tidligere svigerfar, oberst Harrison sr. (Henry Stephenson), og Josephine blant publikum. Da Mona begynner å synge blir hun forstyrret av tilrop fra publikum. Hun bestemmer seg for å fortelle sin versjon av det som skjedde med Robert, og begynner deretter å synge fra begynnelsen igjen. Etter at hun er ferdig blir hun møtt av stående applaus fra publikum. Da hun synger den neste sangen frir Ned til henne fra sidelinjen.
Produksjon
David O. Selznick brukte pseudonymet «Oliver Jeffries» da han skrev filmens historie. Den er løst basert på skandalen der ekteskapet mellom Broadway-skuespillerinnen Libby Holman og den velstående tobakksarvingen Zachary Smith Reynolds fra 1931, endte med at han døde av et skuddssår i hodet. Dette førte til at Holman ble anklaget for å ha vært ansvarlig for hans død. Filmen hadde en rekke ulike arbeidstitler, inkludert Salute, There Goes Romance og A Woman Called Cheap, før valget til slutt falt på Reckless. Ti manusforfattere, inkludert Joseph L. Mankiewicz, Philip Barry, S.N. Behrman og Val Lewton arbeidet med manuset, men bare P.J. Wolfson ble kreditert for det fullførte manuset.
Joan Crawford ble tildelt den kvinnelige hovedrollen. En uke før produksjonen startet ble hun imidlertid erstattet av Harlow, ettersom Selznick hadde bestemt at Powells virkelige romanse med Harlow ville bidra til å promotere filmen. Harlow var motvillig til å spille i filmen, da hennes ektemann Paul Bern, i likhet med mannen til rollefiguren hennes Mona Leslie, hadde begått selvmord to år tidligere. Under innspillingen oppstod den en krise da Harlow begynte å miste håret etter flere års bleking. Frisøren Marcel Machu ble i all hemmelighet tilkalt til settet for å begrense skadene. Han masserte olivenolje i håret hennes til det sluttet å brekke. I mellomtiden ble spesialdesignede parykker bestilt fra New York, som Harlow brukte resten av innspillingen.
Musikk
Harlow kunne hverken synge eller danse, så sangstemmen hennes ble dubbet av Virginia Verrill, mens dansetrinnene hennes ble fremført av Betty Halsey.
Mottakelse
Filmen ble ingen suksess, hverken blant kritikerne eller publikum og tjente ikke inn produksjonskostnadene. Variety lot seg ikke begeistre og mente både regien og historien var uten særlig mål og mening. Anmelderen syntes også rollefigurene var vage og lite troverdige. Andre Sennwald i The New York Times var heller ikke overbevist og mente at Harlow var malplassert i sin rolle. Richard Watts jr. i New York Herald Tribune understreket at «filmen ikke var en klassiker», men at den likevel fungerte som et melodrama. Dette var først og fremst takket være Harlows prestasjon.
Hans Robert Bruun
Hans Robert Bruun (født 12. april 1945) er en norsk kokk og -konditor, kjent fra fjernsyn og kokkelandslaget.
Utdannelse
Han er utdannet konditor med kokk som videreutdanning ved Etterstad videregående skole.
Konditorvirksomhet
Bruun var i trettifem år ansatt ved Hotel Continental sin Anden Etage og Theatercafeen. I 1989 var Bruun med i Kokke-OL.
I 2001 sluttet han på Hotel Continental og begynte sammen med Geir Texnes å arbeide for Bengt Wilson som hadde overtatt ansvaret på Grand Café. Bruun var ansatt ved Grand Café inntil foretaket gikk konkurs i 2003. Fra 2003 til 2010 jobbet Bruun på Oslos største cateringselskap Matspecialen AS, der han blant annet var med å bygge opp nytt konditori som han også var leder for.
TV-opptredener
Sammen med Toppen Bech laget han seks episoder av NRK-sommerserien På besøk i 1993, der de to sjekket kjøleskapet til kjendisene Ola Thune, Randi Bratteli, Erling Kagge, Erik Dammann, Åse Kleveland og Arve Tellefsen. For TV 2 ledet han ukesprogrammet Snaddermat for 2 fra høsten 1993, og for NRK var han kjendiskokk i Kokkekamp i flere episoder fra 1998 til 2003. Under NRKs store jubileumssending den 20. august 1985 var et av innslagene at Erik Bye tok første bit av en festpyntet bløtkake som Bruun og Ingrid Espelid Hovig hadde laget til anledningen. Bruun figurerte også i flere episoder av Fjernsynskjøkkenet, der Espelid Hovig var programleder, og ble portrettert i hennes bok Ingrid og hennes kokker.
Jesper Ganslandt
Jesper Ganslandt (født 31. oktober 1978 i Falkenberg i Sverige) er en svensk regissør. Han har bakgrunn som regissør av musikkvideoer og kortfilmer, og som klipper og regissør for TV. I 2007 hadde hans debutfilm, Farvel Falkenberg, premiere i Norge.
Boksing under Asialekene 1970
Boksing under Asialekene 1970. Boksing var en av flere sporter under de sjette Asialekene som ble arrangert i Bangkok i Thailand mellom 9. og 20. desember 1970. Det var femte gangen som boksing var på programmet under Asialekene. Det var ti vektklasser for menn. Sør-Korea ble beste nasjon med seks gullmedaljer foran Thailand med to.
Avenida Cuauhtémoc
Avenida Cuauhtémoc er en aveny i Mexico by. Den krysser byen mellom nord og sør, og utgjør en del av Eje 1 Poniente. I nord starter den i krysset med Avenida Chapultepec i delegasjonen Cuauhtémoc, mens den i sør starter i krysset med Avenida Popocatépetl (Eje 8 Sur) i Benito Juárez. Metrobussens linje 3 går langs Avenida Cuauhtémoc.
Avenyen er oppkalt etter aztekerherskeren Cuauhtémoc.
Robert Watt
Robert Watt (født 24. juni 1927, død 11. mai 2010) var en canadisk ishockeyspiller som deltok i de olympiske vinterleker 1952 i Oslo.
Watt ble olympisk mester i ishockey under vinter-OL 1952 i Oslo. Han spilte på det canadiske ishockeylaget som vant turneringen foran USA og Sverige. Det var laget «Edmonton Mercurys» som representerte Canada i OL-turneringen.
Ishockeyturneringen ble avviklet som en enkeltserie med ni lag, der alle lagene møttes en gang. Canada vant sju kamper og spilte uavgjort 3-3 mot USA. Canada vant serien med femten poeng foran USA som fikk tretten poeng, de tapte en kamp, 2-4 til Sverige
Legio XIV Gemina Martia Victrix
Legio XIV Gemina Martia Victrix var en romersk legion.
Den ble grunnlagt av Octavian; hvilket år er ukjent. Tilnavnet Gemina («tvilling») tyder på et den er et resultat av fusjonering av to eldre legioner, og man mener at en av disse kan ha vært en tidligere Legio XIV som kjempet i slaget ved Alesia.
Legionen var i 43 en av fire som var med under invasjonen av De britiske øyer. I 61 utmerket den seg under Boudiccas opprør, og fikk tilnavnet Martia Victrix («Stridsseier») av keiser Nero.
I 68 var den stasjonert i Gallia Narbonensis.
VAFA
VAFA er en forkortelse for Valle fiskeadministrasjon. Den ble stiftet i 1990 og organiserer over 200 grunneiere i Valle kommune når det gjelder tiltak for å få tilbake fisk i vann og elver. Arbeidet har i stor grad vært konsentrert om å gjennomføre kalkingsoppgaver i vann som på grunn av sur nedbør ikke lenger har livsgrunnlag for fisk. Ettersom kvaliteten på vannet har blitt bedre, har fisken kommet tilbake. På grunn av at det i en lang periode ikke har vært fiske i disse vannene, er mange vann nå overbefolket. Av den grunn har VAFA organisert et prosjekt hvor ungdom har fått sommerjobb for å fiske opp fisk i Valleheia for at fiskekvaliteten blir bedre. Leder i VAFA er Toralv Andersen. Torjus Uppstad er daglig leder.
BMW X6
BMW X6 er en bilmodell i den mellomstore luksus-SUV-klassen og ble lansert i 2008 av den tyske bilprodusenten BMW. Modellen var den største av BMWs SUV-modeller før X7 ble lansert. X6 er basert på samme plattform som BMW X5 og bygges i BMWs fabrikk i Sør-Carolina, USA. BMW selv kaller bilen en ''«Sport Activity Coupé. SAC». ''Den har fire dører, og kan leveres som fire- eller femseter. BMW X6 kan fås med seks ulike motorvarianter. Alle dieselmotorene er treliters rekkeseksere. Med singelturbo yter de 245 hestekrefter og 540 Nm, med dobbelturbo 306 hestekrefter og 600 Nm, og med trippelturbo 381 hestekrefter og 741 Nm. Bensinmotorene leveres i tre varianter. En 3,0 liters rekkesekser med 306 eller 408 hestekrefter, og en 4,4-liters V8-motor med 555 hestekrefter.
BMW har også lansert en hybrid-utgave, ActiveHybridX6, den aller første hybridmodellen i produksjon fra BMW. Bilen har en systemytelse på 485 hestekrefter, som imidlertid må dra med seg en økt vekt på cirka 250 kg på grunn av de to elektromotorene og batteriet som den er utstyrt med. Til tross for delte meninger om X6 har den vært en salgsuksess for BMW, og de har bestemt seg for å lansere en helt ny generasjon i 2015.
«Charlemagne»
«Charlemagne» var et fransk krigsskip med 80 kanoner, klasse Bayard, av typen linjeskip, tremastet, fullrigget orlogsfartøy flere dekk. Det ble bygget i 1851 i Toulon og endte i 1867. Krigsskripet var oppkalt etter den store franske kongen Karl den store, på fransk Charlemagne.
I 1852 lå det nye krigsskipet i Middelhavet. «Charlemagne» ble sendt av Napoleon III til Svartehavet som en maktdemonstrasjon og da i krenkelse av London-konvensjonen av 1841. Dette var en av handlingene som ført til en opptrapping av de konflikter som førte fram til utbruddet av Krimkrigen.
Michael (andre betydninger)
Michael har flere betydninger:
Magnus Stenbock
Magnus Stenbock, også kalt Måns Bock, Måns Lurifax, (født i Stockholm, død  i København) var en svensk greve og offiser. Stenbock var sjef for Kalmar regimentet fra 1699 og Dalsregimentet fra 1700. Han ble utnevnt til generalløytnant i 1704, general i 1705, generalguvernør i Skåne i 1705 og feltmarskalk i 1713.
Stenbock deltok i slaget ved Narva i 1700, slaget ved Kliszów i 1702, og ledet den karolinske hæren til seier i slaget ved Helsingborg i 1710 og i slaget ved Gadebusch i 1712. Han deltok i kapitulasjonen i Tönningen 16. mai 1713 og ble tatt til fange og fengslet på Fredrikshavns kastell. I bitterhet over at han ikke ble løslatt etter at det var betalt løsepenger for ham, planla han flukt. Han ble imidlertid tatt og ble satt i en liten celle med bare noen planker til gulv over et vannhull. Etter store lidelser døde han 23. februar 1717.
Stenbock var sønn til Gustaf Otto Stenbock og giftet seg med Eva Magdalena Oxenstierna. Han fikk tre barn.
I 1901 ble det reist et statue av ham på Stortorget i Helsingborg, og dette er en av de få rytterstatuene i Sverige som ikke er av en kongelig person. På statuen holder Stenbock et sverd som egentlig skulle ha vært rettet mot erkefienden Danmark.
Markus Larsson
Markus Larsson (født 9. januar 1979 i Kil) er en svensk tidligere alpinist.
I 1997 tok han gull i kombinasjonen og bronse i både storslalåm og super-G under junior-VM i Schladming. Han debuterte i verdenscupen i november 1999, og fikk sine første verdenscuppoeng i november 2000, i et slalåmrenn i Park City.
Under OL 2002 kom han på sjuendeplass i slalåm. Året etter kom han på sjetteplass i kombinasjonen i VM i St. Moritz.
Det gikk tyngre de neste sesongene, før han 9. januar 2005 fikk sin første pallplassering i et verdenscuprenn (slalåmrennet i Chamonix). Under VM 2005 i Bormio havnet han på fjerdeplass i slalåm, få hundredelen fra en medalje.
Den 18. mars 2006 vant han endelig sitt første verdenscuprenn, sesongens siste slalåmrenn i Åre. I verdensmesterskapet 2007 i Åre vant han sølv i lagkonkurransen sammen med Anja Pärson, Hans Olsson, Anna Ottosson, Patrick Järbyn og Jens Byggmark.
I VM i alpint 2015 i Beaver Creek kjørte han på det svenske laget som tok bronse i lagkonkurransen.
Døgnvillfestivalen
Døgnvillfestivalen var en musikkfestival som ble arrangert årlig i Tromsø fram til 2013. Festivalen ble arrangert første gang i august 2007 og er den desidert største i Nord-Norge. Festivalen har hatt kjente artister fra inn- og utland på programmet. I november 2013 ble selskapet slått konkurs med et underskudd på rundt 9 millioner kroner.
Døgnvillfestivalen 2013
'''Valhall Stadion - 29-31. august 2013'''
Døgnvillfestivalen 2012
'''Valhall Stadion - 23-25. august 2012'''
Døgnvill Vinter 2012
'''Skarphallen - 30-31. mars 2012 - Ca 17.000 besøkende'''
Døgnvillfestivalen 2011
'''Valhall Stadion - 1-3. september 2011 - Ca 35.000 besøkende'''
Døgnvillfestivalen 2010
'''Valhall Stadion - 2-4. september 2010 - Ca 35.000 besøkende'''
Døgnvillfestivalen 2009
'''Valhall Stadion - 28-29. august 2009 - Ca 22.000 besøkende'''
Døgnvillfestivalen 2008
'''Valhall Stadion - 29-30. august 2008 - Ca 20.000 besøkende'''
Døgnvillfestivalen 2007
'''Alfheim Stadion - 24-25. august 2007 - Ca 18.000 besøkende'''
Charles-Marie Widor
Charles-Marie Jean Albert Widor (født 21. februar 1844 i Lyon, død 12. mars 1937 i Paris) var en fransk organist og komponist, og er mest kjent for sine 10 orgelsymfonier. Hans mest kjente verk er toccataen fra ''Symfoni for orgel nr. 5'', som ofte spilles i bryllupsseremonier.
Live Cream Volume II
Live Cream Volume II er et konsertalbum av Cream gitt ut i 1972. Dette albumet inneholder seks sanger spilt in på forskjellige opptredener i 1968.
Charles-Marie Widor
Han ble født i Lyon, og studerte musikk under sin far, som også var organist. Han fikk sin første større jobb som organist i kirken Saint-Sulpice i Paris i 1870. I 1890 tok han over etter César Franck som orgelprofessor ved Pariskonservatoriet, der han senere også ble komposisjonsprofessor.
Live Cream Volume II
Side to
Spor 5 er spilt inn 9. mars 1968 på Winterland, San Francisco. Spor 4 & 6 er spilt inn 10. mars 1968 på Winterland, San Francisco. Spor 1, 2 & 3 er spilt inn 4. oktober 1968 på Oakland Coliseum Arena, Oakland.
Charles-Marie Widor
Flere av hans studenter ble også berømte, blant annet Darius Milhaud, Louis Vierne og Marcel Dupré. Widor skrev musikk for en lang rekke instrumenter og ensembler, men hans verk for orgel blir oftest spilt. Hans komposisjoner inneholder bl.a. 10 orgelsymfonier, en messe for 2 orgler og 2 kor, symfonier for orgel og orkester, noen operaer med mer. Komplett verkliste finnes på Classical Composers.
Snute
Snute eller snuteparti er i biologisk sammenheng en forlengning av kjevene og (som regel) pusteåpningen/nesen som vokser ut foran i ansiktet på mange dyr, for eksempel landpattedyr som mårdyr, svinedyr, hundedyr og kattedyr, og sjøpattedyr som hvaler, seler og sjøkyr. Pusteorganet inngår i åndedrettssystemet.
Også om andre dyr, som insekter og fisk snakkes det om snuter. Snutebiller er et kjent eksempel fra insektverdenen, mens pansermaller er fisk som gjerne beskrives som lang- eller kortsnutede.
I tilfeller hvor pusteåpningen/nesen ikke er en del av snuten, hender det at man kaller snuteforlengelsen et nebb (hvalnebb) og selve nesen et blåsehull. Mange hvalarter, eksempevis nebbhvaler og delfiner, er eksempler på dette, men betegnelsen er kun en beskrivelse av den evolusjonære utformingen snuten har fått.
Andre betydninger
Snute kan som begrep også brukes i andre sammenhenger, for eksempel til å beskrive framparten av et objekt. Snuten på en bil refererer i så måte til den fremre delen av kjøretøyet og inkluderer gjerne alt fra frontruten og torpedoveggen (veggen mellom kupéen og motorrommet) og framover (se snutebil). Snuten på en båt omfatter gjerne baugen.
Cowdenbeath
Cowdenbeath (skotsk-gælisk: Coilltean Beithe; skotsk: Coudenbeith) er en by (town) i regionen Fife i Skottland. Byen har historisk status som burgh. Cowdenbeath ligger i den sørvestlige delen av Fife, 8 km nordøst for Dunfermline og sørvest for Lochgelly, og 29 km for Skottlands hovedstad Edinburgh. Byen vokste opp rundt et omfattende kullfelt i området. De eldste indikasjonene på menneskelig aktivitet i umiddelbar nærhet er gitt ved oppdagelsen i 1928 av beholder fra sen bronsealder som inneholder forbrente menneskelige levninger. Tilsvarende også funn av en gravplass fra samme tidsepoke nær Tollie Hill.
Toponymi
Det første elementet i byens navn kommer fra etternavnet Colden eller Cowden, noe som ofte indikerer tidligere former tidlige former som besitter ved å legge til -(i)s, for eksempel Cowdennyes Baith. Beath, navnet på det større sognet, er fra det gæliske beith, som betyr «bjørk».
Parque de las Arboledas
I parken er det fotball-, basketball- og voleyballbaner, samt ei hytte hvor det avholdes ulike kurs. Det er også et lite tog som kjører runder rundt i parken.
Luštica
Luštica er en halvøy sør i Adriaterhavet, ved inngangen til Kotorbukta. Luštica har et areal på 47 km² og er 13 km lang. Halvøyas høyeste punkt er Obosnik med 582 meter over havet. Kystlinjen er 35 km lang.
Området har en særdeles rik kulturarv, blant annet med 20 kirker, hvorav 18 er ortodokse og to er katolske. Halvøya er et populært turistområde, og er kjent for sine flotte strender. Luštica er delt mellom de to montenegrinske kommunene Herceg Novi og Tivat.
Thongchai Jaidee
Thongchai Jaidee (thai: ธงชัย ใจดี [tʰoŋ.t͡ɕʰaj t͡ɕaj.di:] født 8. november 1969) er en thailandsk golfspiller på Asiatouren og Europatouren. I februar 2004 ble han den første thailenderen til å vinne på Europatouren da han gikk seirende ut av Carlsberg Malaysian Open, som organiseres i samarbeid mellom Europatouren og Asiatouren. Året etter forsvarte han tittelen.
NGC 3949
NGC 3949 er en spiralgalakse som ligger rundt 50 millioner lysår unna jorden i stjernebildet Store bjørn. Den er medlem av og blant de største galaksene i en løs galaksehop som ligger i stjernebildet.
Claude Elwood Shannon
Claude Elwood Shannon (født 30. april 1916 i Petoskey, Michigan, død 24. februar 2001 i Medford, Massachusetts) var en amerikansk matematiker. Han regnes som grunnleggeren av informasjonsteorien med en artikkel utgitt i 1948.
I 1932 ble han opptatt ved University of Michigan, Der han tok et kurs som introduserte ham til arbeider av George Boole. Han ble uteksaminert i 1936 med to bachelorgrader, en i elektroteknikk og en i matematikk. Deretter begynte han ved Massachusetts Institute of Technology (MIT), der han blant annet arbeidet med en analog datamaskin.
Tata
Tata kan referere til:
Claude Elwood Shannon
Allerede i 1937, som 21-årig masterstudent ved MIT, skrev han en avhandling som viser at elektrisk anvendelse av boolsk algebra kunne benyttes til å konstruere og løse en hvilkensomhelst logisk, numerisk sammenheng. På grunn av dette er han kreditert som grunnlegger av både datamaskinteori og digital kretsteori. Ifølge noen var dette den viktigste, og også den mest berømte, masteravhandling i århundret.
Samplingsteoremet
Formelt heter teoremet Nyquist–Shannons samplingsteorem, og det lyder:
Hvis en funksjon x(t) ikke inneholder frekvenser høyere enn B Herz, så er den fullstendig bestemt ved å angi ordinatene som en serie av punkter som ligger 1/(2B) sekunder fra hverandre.
Ian Ure
John Francombe (Ian) Ure (født 7. desember 1939) er en skotsk tidligere fotballspiller. Forsvarsspilleren Ure startet sin spillerkarriere i Dundee, og spilte der i fem sesonger, og i løpet av denne perioden vant klubben sin eneste ligatittel i den skotske 1. divisjon, og kom til semifinalene i Serievinnercupen. I 1963 ble han kjøpt av London-klubben Arsenal for 62,500 engelske pund. Han spilte fast for Arsenal i de første sesongene, men mistet førstelagsplassen i løpet av midten på 60-tallet. Senere fikk han tilbake plassen og endte opp med 202 kamper og 2 mål for Arsenal. Noen anså hans talenter som forsvarer var ganske mangelfulle, spesielt etter Ures feil i Ligacupfinalen i 1969, en kamp Arsenal tapte for Swindon Town. Ure forlot Arsenal i august 1969 for å bli en del av Manchester United, hvor han ble i to sesonger før han returnerte til Skottland, for å spille for St Mirren og så East Stirling. Han fikk 11 landskamper for, og var også med i BBCs fotballquizprogram Quiz Ball som "kjendisgjest". Etter at han la opp var han fotballtrener en tid, inkludert en periode som trener for East Stirling, men senere forlot han fotballen for godt. Han jobber nå som sosialarbeider i Kilmarnock.
Anders Madsens gate (Tønsberg)
Anders Madsens gate (1-3, 2-6) er en 270 meter lang gate i Tønsberg sentrum. Den går fra Honnørbrygga ved Kanalen, og opp til krysset Danakleven/Tollbodgaten.
Gaten er oppkalt etter Anders Madsen (1609-1670), eiendomsforvalter og borgermester.
Heavy Cream
Heavy Cream er et samlealbum med musikk spilt inn av bandet Cream i perioden 1966-69. Det var tilgjengelig som et dobbeltalbum i årene fra 1972 til 1976, og har ikke blitt utgitt på CD. Albumet har 22 spor, og er en av de største samlealbumene i Creams katalog.
NGC 4013
NGC 4013 er en spiralgalakse som ligger rundt 55 millioner lysår unna jorden i stjernebildet Store bjørn. Fra jorden blir galaksen sett ifra siden, slik at spiralforma ikke kommer frem.
Egil Børre Johnsen
Egil Børre Johnsen (født 14. juli 1936 i Oslo) er en norsk forfatter og lektor. Han er utdannet dr. philos.
Johnsen har skrevet flere fagbøker om norsk språk, litteratur og skole, i tillegg til lærebøker for den videregående skolen. I boken Det store bondefangeriet (1981) tok han et oppgjør med norskfaget i skolen, og var senere redaktør for trebindsverket Vårt eget språk. Han har også bl.a. utgitt biografier om Nordahl Rolfsen og Knud Knudsen.
I 2006 fikk han Riksmålsforbundets litteraturpris for biografien Unorsk og norsk over Knud Knudsen, som regnes som riksmålets og bokmålets far.
Stavsprang
Stavsprang er en idrettsgren innen friidrett, der poenget er å komme seg så høyt som mulig opp og over en list ved hjelp av en stav, uten å rive den ned.
Beskrivelse
Stavsprang er en av fire hoppøvelsene i friidrett, de andre tre er høyde, lengdehopp og tresteg. Stavsprang er noe likt høydehopp, man skal over en list som ligger en viss høyde over bakken. Man har også her tre forsøk. Forskjellen er at man nå har en stav til å hjelpe seg over med, denne er bøyelig og gir et visst løft over listen. Man kan bruke den stav man ønsker, og disse finnes i forskjellig lengde og fleksibilitet. Den optimale staven velges ut ifra hvor tung, sterk og raskt en utøver er. Jo tyngre, sterkere og raskere en utøver er, jo mindre fleksibilitet skal staven ha. En stav har også to sider og vil bare bøye seg mot en av sidene. Man kan finne den riktige siden ved å trille den over armen til den stopper, eller kjenne på den mot en vegg. Der hvor man får bøy fra seg, og en kan bøye seg framover er den riktige siden.
Et hopp består av et tilløp der man løper rett inn mot matta. I slutten av tilløpet senker man staven og sikter inn mot «kassa», en grop rett før matta der staven skal hektes i. Etter satsen kommer svingfasen og passasjen over lista med beina først. Til slutt fall og landing på matta. Når man hopper på stevne kan man selv velge hvor langt fra kassa lista kan ligge, mellom kassa og 80 cm videre inn mot matten.
Rekorder
Den første offisielle verdensrekord ble godkjent av International Association of Athletics Federations (IAAF) i 1912. Åtti år senere, i 1992, ble den første verdensrekorden for kvinnenes stavsprang godkjent av IAAF.
I 2000 ble IAAFs regel 260.18a endret slik at verdensrekorder kan settes på arenaer både med og uten tak, det er altså verdensrekord selv om den er satt innendørs.
Snorres gate (Tønsberg)
Snorres gate (1-13,2-14) er en 140 meter lang gate i Tønsberg. Den går fra Haugar og ned til Jernbanegaten.
Gaten er oppkalt etter Snorre Sturlason (1179-1241) som ved flere anledninger oppholdt seg i Tønsberg.
Junge Union
Junge Union («Den unge unionen»), forkortet JU, er ungdomsorganisasjonen til de to tyske Unionspartier: CDU (den kristeligdemokratiske union) og CSU (den kristeligsosiale union). Junge Union har omkring 130 000 medlemmer, og er den største politiske ungdomsorganisasjon i Europa.